<B><video>نشاط 3 - استماع: ياسمين وتغريد \ Activity 3 - Listening: Yasmine and Taghreed

Video 103: ياسمين وتغريد

نص الاستماع:

ياسمين: مرحبا.

تغريد: أهلا وسهلا. تفضلي. كيف حالك؟

ياسمين: الحمد لله. وإنتِ كيف حالك؟

تغريد: الحمد لله!

(تغريد تقترب من ياسمين)

تغريد:كيف بقدر ساعدك؟

ياسمين: شكراً. الثياب بهاذا المحل كثير حلوة،.

تغريد: تسلمي، أهلا وسهلا فيك. أول مرّة بتجي عَ المحل؟

ياسمي: آه، أول مرة.

تغريد: أهلا وسهلا. شرفتِ. اسمي تغريد. شو اسمِك؟

ياسمين: أنا ياسمين .

تغريد: تشرفنا ياسمين.

ياسمين: الشرف إلي.

تغريد: من وين إنتِ ياسمين؟

ياسمين: أنا من أميركا.

تغريد: أهلا وسهلا! من وين بأمريكا؟

ياسمين: من مدينة تشيكاغو بولاية إلنوي.

تغريد: كثير حلو. أهلا وسهلا فيكِ.

ياسمين: إنتِ من الأردن؟

تغريد: آه، من الأردن.

ياسمين: تشرفنا.

تغريد: شو بتعملي بالأردن؟

ياسمي: أنا هون عشان أدرس عربي.

تغريد: شكلك صغيرة تسافري لحالك! كم عمرك؟

ياسمين: عمري 18 سنة.

تغريد: العمر كله.

ياسمين: أنا لازم أروح. تشرفنا يا تغريد.

تغريد: تشرفنا فيكِ ياسمين. بشوفك إن شاء الله.

ياسمين: إن شاء الله. عن إذنك.

تغريد: مع السلامة.

ياسمين: شكراً.